L'article 128 de l'Estatut d'autonomia de Catalunya estableix que correspon a la Generalitat de Catalunya, respectant el que disposa l'article 149.1.13 de la Constitució, la competència exclusiva sobre denominacions d'origen i altres mencions de qualitat, la qual cosa n'inclou el règim jurídic de creació i funcionament.
Així mateix, l'apartat segon d'aquest article preveu que la competència anterior inclou el reconeixement de les denominacions o les indicacions, l'aprovació de llurs normes reguladores i totes les facultats administratives de gestió i control sobre l'actuació de les denominacions o les indicacions, especialment les que deriven de l'eventual tutela administrativa sobre els òrgans de la denominació i de l'exercici de la potestat sancionadora per infraccions del règim de la denominació.
Així mateix, l'article 116.1 b) de l'Estatut determina que correspon a la Generalitat, respectant el que estableixi l'Estat en l'exercici de les competències que li atribueix l'article 149.1.13 i 16 de la Constitució, la competència exclusiva en matèria d'agricultura i ramaderia, competència que inclou entre d'altres la regulació i l'execució sobre la qualitat, la traçabilitat i les condicions dels productes agrícoles i ramaders, i també la lluita contra els fraus en l'àmbit de la producció i la comercialització agroalimentàries.
El Reglament (CE) núm. 110/2008 del Parlament Europeu i del Consell, de 15 de gener, relatiu a la definició, la designació, la presentació, l'etiquetatge i la protecció de la indicació geogràfica de begudes espirituoses i pel qual es deroga el Reglament (CEE) núm. 1576/89 del Consell, estableix la normativa aplicable en matèria de la protecció de les indicacions geogràfiques protegides de begudes espirituoses i, en l'annex III, estableix la llista de les registrades, entre les quals figura la Ratafia Catalana.
D'acord amb l'article 20 del Reglament (CE) núm. 110/2008 del Parlament Europeu i del Consell, de 15 de gener, es va presentar a la Comissió Europea l'expedient tècnic de la Indicació Geogràfica Protegida Ratafia Catalana amb el contingut que determina l'article 17.
La Llei 14/2003, de 13 de juny, de qualitat agroalimentària, estableix el marc normatiu aplicable a les indicacions geogràfiques protegides a Catalunya.
L'article 6.2 del Decret 285/2006, de 4 de juliol, pel qual es desenvolupa la Llei 14/2003, de 13 de juny, preveu que, un cop tramès l'expedient a la Comissió Europea, s'ha d'aprovar el reconeixement transitori de la Indicació Geogràfica Protegida, el seu reglament i el consell regulador provisional mitjançant ordre del/de la conseller/a d'Agricultura, Ramaderia, Pesca i Alimentació, la qual es publicarà al DOGC i al BOE.
Amb caràcter previ, el Projecte d'ordre ha estat sotmès a informació pública mitjançant Edicte de 28 d'abril de 2017 (DOGC núm. 7368, de 12 de maig de 2017).
Aquest marc legal determina que concorrin raons imperioses d'interès general que motivin que aquesta norma sigui l'instrument més adient per a la consecució dels seus objectius.
Aquesta Ordre consta de 3 articles i 1 annex.
L'article 1 aprova el reconeixement transitori de la Indicació Geogràfica Protegida Ratafia Catalana; l'article 2 aprova el Reglament de la Indicació Geogràfica Protegida amb caràcter transitori, i l'article 3 en reconeix el Consell Regulador provisional.
L'annex 1 conté el Reglament de la Indicació Geogràfica Protegida Ratafia Catalana que regula el producte protegit, l'extensió de la protecció, el manual de gestió de qualitat, la zona geogràfica d'elaboració, els requisits d'elaboració, envelliment i envasat dels licors emparats, les característiques del producte, el registre obligatori que ha de tenir el Consell Regulador, amb la vigència d'inscripcions i cessament de l'activitat, els drets i les obligacions de les persones inscrites, la verificació de les especificacions de l'expedient tècnic i la certificació del producte emparat i dels elaboradors inscrits, el funcionament i l'organització del Consell Regulador, el procediment electoral, el sistema de finançament, el règim sancionador i una disposició addicional en què es promou la representació equilibrada d'homes i dones en la composició dels òrgans de govern i en les candidatures que es presentin a les eleccions d'aquests òrgans.
Per tant, aquesta disposició resulta del tot necessària tal com s'exposa en els paràgrafs anteriors, i eficaç i proporcionada als seus objectius, i també proporciona seguretat jurídica als seus destinataris i compleix els principis de transparència i eficiència, amb la qual cosa el seu contingut respon als principis de bona regulació.
A proposta de la Direcció General d'Alimentació, Qualitat i Indústries Agroalimentàries.
Vist el dictamen de la Comissió Jurídica Assessora,
Aprovació del reconeixement transitori de la Indicació Geogràfica Protegida Ratafia Catalana
Aprovar el reconeixement transitori de la Indicació Geogràfica Protegida Ratafia Catalana fins al seu registre definitiu en l'annex III del Reglament (CE) núm. 110/2008.
Aprovació amb caràcter transitori del Reglament i de la zona geogràfica de la Indicació Geogràfica Protegida Ratafia Catalana
Aprovar, amb caràcter transitori, el Reglament de la Indicació Geogràfica Protegida, el text del qual figura a l'annex d'aquesta Ordre.
Reconeixement del Consell Regulador provisional
Reconèixer el Consell Regulador provisional de la Indicació Geogràfica Protegida Ratafia Catalana.
Es deroga l'Ordre de 12 de maig de 1998, de reglamentació de la denominació geogràfica Ratafia Catalana (DOGC núm. 2650, de 29.5.1998).
Barcelona, 25 d'octubre de 2017
Reglament de la Indicació Geogràfica Protegida Ratafia Catalana
Queda protegit amb la Indicació Geogràfica Protegida Ratafia Catalana (d'ara endavant, IGP) el licor que reuneixi les característiques definides en aquest Reglament i compleixi en l'elaboració, l'envelliment, la designació i la comercialització tots els requisits que exigeix l'expedient tècnic que es pot consultar a la pàgina web del Departament d'Agricultura, Ramaderia, Pesca i Alimentació.
Extensió de la protecció de la IGP
2.1 La protecció atorgada s'estén al nom Ratafia Catalana.
2.2 L'extensió i el règim jurídic de la protecció són els que assenyala l'article 22 de la Llei 14/2003, de 13 de juny, de qualitat agroalimentària, i l'article 16 del Reglament (CE) núm. 110/2008 del Parlament Europeu i del Consell, de 15 de gener.
3.1 El Consell Regulador ha de disposar d'un manual de gestió de qualitat on es recolliran les actuacions i els procediments que realitza el Consell Regulador en matèria de certificació i verificació de les especificacions de l'expedient tècnic de la manera que determina el capítol 5 d'aquest Reglament.
3.2 El manual de gestió de qualitat ha de ser aprovat pel Consell Regulador i ha de ser presentat a la direcció general competent en matèria de qualitat agroalimentària per a la seva homologació.
3.3 El manual de gestió de qualitat no té eficàcia mentre no hagi obtingut aquesta homologació.
3.4 Qualsevol modificació del manual de gestió de qualitat aprovada pel Consell Regulador s'ha de presentar davant de la direcció general competent en matèria de qualitat agroalimentària per a la seva homologació.
3.5 Si, presentat el manual o les possibles modificacions, no es dicta una resolució expressa d'homologació en un termini de quatre mesos, es consideraran homologats.
Elaboració i envasat del producte protegit
La zona d'elaboració i envelliment de la Indicació Geogràfica Protegida Ratafia Catalana comprèn tot el territori de Catalunya.
El producte protegit amb la Indicació Geogràfica Protegida Ratafia Catalana és elaborat exclusivament per les persones inscrites al Registre d'Empreses Elaboradores d'acord amb l'article 9 d'aquest Reglament i en els termes que estableix l'article 50.2 del Decret 285/2006, de 4 de juliol.
6.1 Les instal·lacions inscrites al Registre d'Empreses Elaboradores a les quals fa referència l'article 9 han de reunir els requisits de caràcter tècnic i sanitari que estableix la legislació vigent.
6.2 Les instal·lacions poden ser inspeccionades pel personal tècnic que el Consell Regulador designi, amb la finalitat de comprovar-ne les característiques i si reuneixen o no les condicions tècniques mínimes requerides per a l'elaboració, envelliment i/o envasament correctes de la ratafia emparada per la IGP.
6.3 A les instal·lacions inscrites al Registre d'Empreses Elaboradores, es permeten altres línies de producció no incloses a la IGP, sempre que es pugui garantir la traçabilitat, l'origen i la qualitat del producte emparat.
Les tècniques utilitzades en l'elaboració per a l'obtenció de la ratafia emparada són les descrites en l'apartat 5 de l'expedient tècnic, i són conformes a la normativa sectorial aplicable.
En l'elaboració, s'utilitza com a mínim 10 g de nous verdes per litre de producte acabat (fruits de Juglans regia L.), herbes aromàtiques que inclouen com a mínim marialluïsa, canyella, clau i nou moscada en un contingut total de 5 g/l, sucre, alcohol etílic i aigua.
A més, es pot utilitzar sucre caramel·litzat per aconseguir la coloració característica de la Ratafia Catalana.
El temps mínim de maceració hidroalcohòlica de les nous és de 3 mesos.
El temps mínim d'envelliment en recipients de fusta és de 3 mesos.
Els licors protegits per la IGP Ratafia Catalana han de presentar en el moment de la seva expedició les característiques següents:
- Graduació alcohòlica: entre el 24% vol. i 30% vol.
- Sucre (expressat com a sucre invertit): entre un mínim de 100 i un màxim de 400 g/l.
- Color: marró amb una tonalitat caramel·litzada que pot variar en intensitat, però està sempre compresa entre el Pantone® 464 i el 469.
- Sabor: té un gust a nous verdes molt marcat.
9.2 Al Registre, s'hi poden inscriure totes les persones físiques o jurídiques situades a la zona geogràfica descrita a l'article 4 que així ho sol·licitin i que el Consell Regulador comprovi que són aptes per elaborar els licors que poden optar a ser protegits per la Indicació Geogràfica Protegida Ratafia Catalana.
9.3 Les sol·licituds d'inscripció al Registre s'han d'adreçar a la Comissió Rectora del Consell Regulador i s'han d'acompanyar dels models d'impresos normalitzats que s'estableixin amb la informació relativa a la identificació de les persones titulars, de les empreses i de llurs instal·lacions.
9.4 Han de figurar a la inscripció el nom de la persona física o jurídica, el gènere de la persona física, el seu representant, gènere, el domicili, el municipi i la zona d'emplaçament, la capacitat d'elaboració, els sistemes d'elaboració, els magatzems i totes les dades que calguin per a la identificació de les instal·lacions i la catalogació d'acord amb el manual de gestió de qualitat.
9.5 Després de verificar totes les dades presentades, el Consell Regulador ha de comunicar, si és el cas, a la persona sol·licitant les deficiències detectades, la qual disposa d'un termini de trenta dies hàbils per aportar la documentació requerida o esmenar-la.
Un cop transcorregut aquest termini sense aportar la documentació requerida, el Consell Regulador, respectant la proporcionalitat i importància de la documentació requerida, ha d'ordenar l'arxivament de la sol·licitud.
Si presentada la documentació no es produeix una resolució expressa del Consell Regulador en un termini de dos mesos, es considerarà estimada la sol·licitud.
9.6 El Consell Regulador denegarà les inscripcions que no s'ajustin als preceptes del Reglament o als acords adoptats pel Consell Regulador.
Contra l'acord de denegació d'inscripció, es pot interposar recurs d'alçada davant la persona titular de la direcció general competent en matèria de qualitat alimentària.
9.7 La inscripció en aquest Registre no eximeix les persones físiques o jurídiques sol·licitants interessades de l'obligació d'inscriure's als registres que amb caràcter general estableixi la normativa vigent.
9.8 El Consell Regulador ha de facilitar les dades, segregades per gènere en el cas de les persones físiques, de les persones inscrites al seu Registre perquè figurin al Registre de Distintius d'Origen i Qualitat Agroalimentària de Catalunya, secció primera, d'acord amb els articles 76.2 i 79 del Decret 285/2006, de 4 de juliol, i per facilitar els estudis científics i estadístics i els informes de gènere, respectant, en tot cas, la Llei orgànica 15/1999, de 13 de desembre, de protecció de dades de caràcter personal.
10.1 Per a la vigència de les inscripcions al Registre del Consell Regulador, és indispensable complir en tot moment els requisits que imposa aquest Reglament, i aquestes persones físiques o jurídiques han de comunicar al Consell Regulador qualsevol variació que afecti les dades subministrades en la inscripció, quan es produeixi.
10.2 El Consell Regulador o, si és el cas, l'Administració competent en matèria de qualitat poden efectuar inspeccions periòdiques per comprovar l'efectivitat de tot el que disposa l'article anterior.
10.3 El Consell Regulador o, si és el cas, l'Administració competent en matèria de qualitat agroalimentària poden en qualsevol moment sol·licitar la tramesa d'informació de les persones físiques o jurídiques inscrites al seu registre als efectes de comprovar la vigència i la veracitat de les dades que hi figuren.
10.4 Totes les inscripcions al Registre, les renova d'ofici el Consell Regulador en un termini màxim de dos mesos a partir de la modificació de les dades que hagi sol·licitat la persona interessada.
Cessament de l'activitat de la persona elaboradora
11.1 En el cas d'abandonar l'activitat, les persones elaboradores han de comunicar-ho al Consell Regulador per escrit, deixar d'utilitzar la Indicació Geogràfica Protegida i retornar al Consell Regulador totes les etiquetes numerades i els documents de la Indicació que no hagin utilitzat, amb una anticipació mínima de tres mesos i en tot cas immediatament abans del cessament efectiu.
11.2 El cessament de l'activitat de la persona elaboradora inscrita no l'eximeix del pagament de les quotes que li corresponen i que ja s'hagin meritat en la data de la recepció per part del Consell Regulador de la seva comunicació de baixa.
11.3 Es produeix la baixa de qualsevol persona inscrita al Registre de Persones Elaboradores per inactivitat durant tres anys consecutius.
12.1 A fi de controlar l'elaboració, l'expedició i els volums d'existències, si escau, i tot el que calgui per acreditar l'origen i la qualitat de la Ratafia Catalana, les persones inscrites al Registre estan obligades a presentar al Consell Regulador, amb la freqüència establerta per la Comissió Rectora, i en tot cas abans del 31 de gener de cada any, la declaració de producte emparat elaborat durant l'any anterior.
12.2 Les dades esmentades en aquest article només podran facilitar-se i publicar-se genèricament, als efectes estadístics, sense cap referència de caràcter individual.
12.3 Totes les persones inscrites han d'emplenar, a més, els formularis que amb caràcter particular estableixi el Consell Regulador, o bé els que amb caràcter general pugui establir el departament competent en matèria de qualitat agroalimentària sobre producció, transformació, existències en magatzems i comercialització.
El Consell Regulador ha d'adoptar i registrar un emblema o logotip com a símbol de la Indicació Geogràfica Protegida d'acord amb l'article 48 del Decret 285/2006, de 4 de juliol.
Etiquetatge dels productes emparats per la IGP
14.1 El producte emparat per la IGP Ratafia Catalana ha d'anar proveït d'etiquetes numerades autoritzades pel Consell Regulador.
14.2 A les etiquetes, figuraran obligatòriament, a més de les dades que amb caràcter general determini la legislació vigent, en el mateix camp visual i en caràcters destacats, l'expressió "Ratafia Catalana" i "Indicació Geogràfica Protegida", que es pot facultativament substituir per l'acrònim IGP.
14.3 El Consell Regulador denegarà l'aprovació de les etiquetes que per qualsevol causa puguin significar una confusió per a la persona destinatària final.
També podrà revocar la utilització d'una etiqueta concedida anteriorment quan hagin variat les circumstàncies de la persona propietària, amb audiència prèvia d'aquesta persona interessada.
Verificació del compliment de les especificacions de l'expedient tècnic i certificació
Verificació del compliment de les especificacions de l'expedient tècnic i certificació del producte emparat
15.1 La verificació del compliment de les especificacions de l'expedient tècnic i la certificació de la Ratafia emparada per la IGP s'efectuaran d'acord amb l'establert al Reglament (CE) núm. 110/2008 i amb l'article 51 del Decret 285/2006, de 4 de juliol.
15.2 El procediment de certificació pot donar lloc al manteniment de la certificació, a la suspensió temporal de la certificació o a la retirada definitiva de la certificació, d'acord amb el document de tractament de les desviacions detectades durant el procés de certificació.
Despeses de la verificació i certificació
Les despeses de la verificació i de la certificació seran a càrrec de la persona sol·licitant o de la persona elaboradora inscrita d'acord amb l'establert a l'article 22.1 del Reglament (CE) núm. 110/2008.
El Consell Regulador es regeix pel que determina l'article 47 del Decret 285/2006, de 4 de juliol, que el desenvolupa, i per aquest Reglament.
L'àmbit de competència del Consell Regulador pel que fa a zona geogràfica, productes i persones o entitats és el següent:
a) Pel que fa a l'àmbit territorial, la zona geogràfica assenyalada a l'article 4 d'aquesta disposició.
b) Pel que fa a les persones físiques o jurídiques, les inscrites al Registre de Persones Elaboradores del Consell Regulador de la IGP.
c) Pel que fa als productes, els protegits per la IGP.
19.1 Els òrgans que integren el Consell Regulador són la Comissió Rectora i la Presidència.
19.2 La Comissió Rectora està constituïda per 5 vocals.
Un dels vocals exercirà la Presidència del Consell Regulador.
Aquests vocals, amb veu i vot, s'elegeixen per sufragi universal lliure, directe i secret entre les persones inscrites al Registre.
19.3 Assisteixen a les reunions de la Comissió Rectora dos vocals tècnics designats per la persona titular del departament competent en matèria de qualitat agroalimentària o la persona en qui delegui, amb veu i sense vot.
19.4 La Comissió Rectora es reuneix com a mínim una vegada al semestre amb caràcter ordinari i amb caràcter extraordinari sempre que la Presidència ho consideri oportú.
19.5 La Presidència del Consell Regulador, que ho és a la vegada de la Comissió Rectora, s'elegeix entre els vocals amb dret a vot en primera votació per majoria absoluta i per majoria simple en segona votació.
19.6 La funció de representar la Comissió Rectora per part de la Presidència, la pot delegar en qualsevol membre de la Comissió Rectora de manera expressa.
19.7 La Comissió Rectora pot designar una persona vicepresidenta, mitjançant acord dels seus vocals amb dret a vot, que substituirà la persona titular de la Presidència en les seves funcions per impossibilitat d'aquesta última, i serà elegida de la mateixa manera que la Presidència.
19.8 Es nomenarà una persona suplent de cada càrrec de vocal de la Comissió Rectora elegida de la mateixa manera que la persona titular.
19.9 Els càrrecs de vocal són renovats cada quatre anys i poden ser reelegits.
19.10 En cas de cessament d'un/a vocal per qualsevol causa, entrarà a formar part de la Comissió Rectora la persona suplent elegida.
19.11 El termini per a la presa de possessió del càrrec de vocal és com a màxim de set dies comptats des de la data de la seva designació.
19.12 Els/les vocals titulars han de representar les persones inscrites, bé com a persones físiques, bé com a persones jurídiques.
La persona vocal elegida en qualitat de representant d'una persona jurídica cessa en el seu càrrec en cessar-ne com a representant, i serà substituïda per la nova persona representant designada per la persona jurídica.
19.13 En el supòsit de cessament, renúncia o suspensió de tots els membres de la Comissió Rectora o d'un nombre de vocals que impedeixi la constitució o reunió per manca de quòrum, la persona titular del departament competent en matèria de qualitat agroalimentària ha de nomenar una comissió gestora, formada per tres membres, de la manera que determina l'article 17 del Decret 285/2006, de 4 de juliol, la qual tindrà les mateixes funcions que la comissió rectora mentre duri el seu nomenament.
El Consell Regulador ha de comunicar a la persona titular de la direcció general competent en matèria de qualitat agroalimentària els membres que componen els òrgans de govern respectius, les modificacions posteriors que s'hi puguin produir, el nomenament de la persona secretària i, si escau, el seu cessament, en un termini de cinc dies hàbils a partir de la presa de possessió dels seus òrgans de govern.
21.1 Per al compliment de les seves finalitats, el Consell Regulador comptarà amb el personal necessari, d'acord amb les plantilles aprovades per la Comissió Rectora que figuraran dotades a les partides del seu pressupost.
21.2 Per a les funcions tècniques que té encomanades, el Consell comptarà amb els serveis tècnics necessaris, la direcció dels quals recaurà en les persones tècniques competents.
El Consell tindrà una persona secretària a qui designarà la Presidència del Consell Regulador, escoltada la Comissió Rectora, de la qual dependrà directament, i que tindrà com a funcions específiques:
a) Preparar els treballs de la Comissió Rectora i executar-ne els acords.
b) Assistir a les sessions amb veu però sense vot, cursar les convocatòries, estendre les actes i custodiar els llibres i els documents del Consell.
Aquesta persona secretària del Consell Regulador serà l'encarregada d'estendre les actes i elaborar els llibres d'actes.
c) Vetllar pel compliment del règim intern del Consell Regulador.
d) Exercir les funcions que li encomani la Presidència relacionades amb la preparació dels assumptes de competència del Consell.
e) Rebre els actes de comunicació dels vocals en nom del Consell, i, especialment, les notificacions, les peticions de dades, les rectificacions o qualsevol altre escrit del qual hagi de tenir coneixement la Comissió Rectora.
f) Expedir certificacions de consulta, dictàmens i acords aprovats.
g) Assessorar i informar els operadors del sector sobre els procediments vigents.
h) Les altres funcions que li atribueixi la Comissió Rectora o siguin disposades per imperatiu legal.
Normativa electoral d'aplicació
23.1 El règim per a l'elecció dels òrgans de govern del Consell Regulador és l'establert en aquest Reglament, i subsidiàriament l'establert a la Llei 4/2008, de 24 d'abril, del llibre tercer del Codi civil de Catalunya.
23.2 Si el nombre de persones inscrites al Registre del Consell Regulador és inferior o igual a 5, no cal convocar eleccions d'acord amb l'article 19.2 d'aquest Reglament.
23.3 Si el nombre de persones inscrites és superior a 5, el procediment electoral de representació és el que regula l'article 26 d'aquest Reglament.
El cens està integrat per les persones inscrites en el Registre de Persones Elaboradores establert a l'article 9 d'aquest Reglament i ha de ser elaborat pel Consell Regulador.
25.1 El cens ha d'incloure necessàriament les dades següents:
Nom i cognoms de la persona titular o de qui la representi que a aquest efecte hagi estat designada per l'entitat inscrita al registre corresponent.
Aquesta dada, la ressenyarà, si escau, la Junta Electoral de la IGP Ratafia Catalana en el moment d'establir el nombre de meses electorals i la seva localització.
25.2 A la capçalera del full de cens, hauran de figurar les dades següents:
El procediment per a l'elecció dels òrgans de govern del Consell Regulador és el següent:
26.1 La convocatòria correspon al Consell Regulador.
En el supòsit que el Consell Regulador no convoqui el procés electoral en finalitzar el mandat de quatre anys, la persona titular de la direcció general competent en matèria de qualitat agroalimentària requerirà al Consell Regulador perquè, en un termini no superior a un mes, faci aquesta convocatòria.
En el cas que el Consell Regulador no atengui aquest requeriment, la persona titular de la direcció general competent en matèria de qualitat agroalimentària convocarà eleccions.
La Presidència del Consell Regulador trametrà l'acord de convocatòria a la direcció general competent en matèria de qualitat agroalimentària, la qual l'ha de publicar al DOGC.
L'edicte de publicació ha de contenir la data en què s'ha de celebrar l'assemblea per a l'elecció dels vocals de la Comissió Rectora, i s'ha de publicar amb una antelació mínima d'un mes abans de la data de realització de l'assemblea.
26.2 El cens es publica per mitjà d'exposició pública a la seu del Consell Regulador i als serveis territorials del departament competent en matèria de qualitat agroalimentària en un termini no superior a dos dies comptats des de la publicació al DOGC de l'edicte de convocatòria de les eleccions, durant un període de deu dies.
26.3 Es poden presentar reclamacions en relació amb el cens durant el període d'exposició pública, que hauran de ser resoltes per la Junta Electoral de la Indicació Geogràfica Protegida Ratafia Catalana.
26.4 La junta electoral de la IGP Ratafia Catalana, que tindrà la seva seu al lloc que determini la convocatòria electoral, estarà constituïda pels membres següents:
La Presidència: la persona titular de la direcció dels serveis territorials del departament competent en matèria de qualitat agroalimentària o persona en qui delegui.
Una persona representant de les organitzacions professionals agràries més representatives en l'àmbit de Catalunya, proposada per aquestes organitzacions.
Dues persones representants de les organitzacions empresarials sectorials més representatives en l'àmbit de Catalunya relacionades amb l'àmbit de la IGP Ratafia Catalana, proposades per aquestes organitzacions.
La persona membre més antiga en algun dels registres del Consell Regulador i la persona més jove de les inscrites a la IGP Ratafia Catalana o per sorteig entre les persones inscrites als registres del Consell Regulador, segons el que determini el Reglament de la IGP.
La Secretaria: la persona secretària del Consell Regulador de la IGP Ratafia Catalana corresponent.
Assistirà a les sessions de la Junta Electoral de la IGP Ratafia Catalana una persona de l'assessoria jurídica del departament competent en matèria de qualitat agroalimentària, amb veu però sense vot.
La Presidència i els/les vocals tindran una persona suplent per a cadascun/a i seran elegits i designats de la mateixa manera que les persones titulars.
26.5 Per resolució de la persona titular del departament competent en matèria de qualitat agroalimentària, es designaran les persones membres titulars i suplents de les juntes electorals d'acord amb les propostes formulades i les persones elegides pel sorteig corresponent.
Aquesta resolució es publicarà a la seu del Consell Regulador corresponent, a la seu del departament competent en matèria de qualitat agroalimentària i a la seu dels serveis territorials corresponents.
26.6 La Junta Electoral de la IGP Ratafia Catalana farà de Junta Electoral de Catalunya i de mesa electoral, i assumirà les funcions següents:
a) Vetllar per la coordinació del procés electoral.
b) Supervisar el desenvolupament del procés electoral respectiu.
c) Publicar el cens electoral i trametre un duplicat a la direcció general competent en matèria de qualitat agroalimentària.
d) Decidir en primera instància les reclamacions que es puguin plantejar.
f) Rebre escrits i documentació de presentació de persones candidates.
k) Presidir i ordenar la votació.
l) Verificar la identitat dels votants.
m) Realitzar l'escrutini i estendre l'acta corresponent.
n) Resoldre les incidències que es puguin presentar durant les votacions.
26.7 La resolució dels recursos interposats contra aquesta Junta Electoral és assumida per la persona titular de la direcció general competent en matèria de qualitat agroalimentària.
26.8 Les candidatures es presenten davant la Presidència de la Junta Electoral de la IGP Ratafia Catalana en un termini màxim de quinze dies abans de la celebració de l'assemblea de totes les persones inscrites en el cens a què fa referència l'article següent d'aquest Reglament.
Contra l'acord de la Junta Electoral de proclamació de candidatures, es pot interposar recurs davant la persona titular de la direcció general competent en matèria de qualitat agroalimentària.
26.9 En l'assemblea, que serà presidida per la Junta Electoral IGP Ratafia Catalana, que actua com a mesa, s'elegiran els/les vocals de la Comissió Rectora mitjançant votació personal i secreta.
Finalitzada la votació, es procedirà al recompte i la Junta Electoral proclamarà les persones electes.
Contra aquesta proclamació, es podrà interposar recurs davant la persona titular de la direcció general competent en matèria de qualitat agroalimentària en el termini de cinc dies, la qual haurà de resoldre en un termini de cinc dies.
26.10 El nombre de vocals és el que determina l'article 19 d'aquest Reglament.
27.1 El pressupost anual ha de ser aprovat per majoria simple dels vots presents a la Comissió Rectora, sempre que hi hagi un mínim d'assistència de la meitat més una de les persones convocades.
En el cas que no s'aprovi abans del 31 de desembre de cada any, es prorroga el pressupost de l'any anterior fins al moment en què s'aprovi.
27.2 El finançament del Consell Regulador s'efectuarà amb els recursos següents:
a) Les quotes a què fa referència l'article 28 d'aquest Reglament.
d) Els béns que constitueixen el seu patrimoni i llurs productes o llurs rendes.
e) Els altres que corresponguin per qualsevol títol.
S'exigirà una quota per la sol·licitud d'inscripció quan siguin noves inscripcions al registre esmentat a l'article 9 d'aquest Reglament.
L'import de la quota, el fixarà anualment la Comissió Rectora.
Queden excloses de la quota d'inscripció les persones físiques o jurídiques que siguin les impulsores de la Indicació Geogràfica Protegida Ratafia Catalana.
S'exigiran dues quotes pel manteniment de les despeses generals del Consell Regulador.
Una fixa, la qual serà exigible amb efectes de l'1 de gener i l'import de la qual determinarà cada any la Comissió Rectora del Consell Regulador.
Una altra variable, la qual serà exigible en el moment en què se sol·licitin les etiquetes numerades previstes a l'article 14.1 d'aquest Reglament, i serà determinada pel nombre d'etiquetes sol·licitades.
L'import de cada etiqueta numerada, el determinarà la Comissió Rectora.
28.3 La persona obligada al pagament de la quota serà la persona física, jurídica o entitat de les enumerades a l'article 35.4 de la Llei general tributària que estigui inscrita com a titular al Registre esmentat a l'article 9 d'aquest Reglament.
L'import de la quota, el calcularà la Comissió Rectora i el notificarà a les persones obligades per qualsevol mitjà admès a l'ordenament jurídic durant el primer trimestre de l'any.
Per actuacions urgents o imprevistes, la Comissió Rectora podrà aprovar quotes extraordinàries sempre que siguin aprovades per majoria simple dels vots presents (sempre que hi hagi un mínim d'assistència de la meitat més una de les persones convocades).
28.5 L'incompliment de l'obligació de pagament dins els terminis previstos meritarà interessos de demora calculats amb un tipus d'interès igual al tipus d'interès legal fixat per la Llei de pressupostos generals de l'Estat més dos punts, sens perjudici d'altres mesures que aquest incompliment pugui suposar d'acord amb aquest Reglament.
28.6 En el cas que un/a operador/a tingui deutes previs amb el Consell Regulador i sol·liciti nous serveis, el Consell Regulador podrà imputar el pagament als deutes més antics.
28.7 El no pagament de les quotes esmentades anteriorment en el termini d'un any suposa la baixa del Consell Regulador, amb la instrucció prèvia de l'expedient corresponent que ha d'incloure l'audiència a la persona interessada per un termini de deu dies.
El règim sancionador és el que estableix el capítol 1 del títol IV de la Llei 14/2003, de 13 de juny, de qualitat alimentària o la normativa que la substitueixi.
El Consell Regulador ha de promoure la representació equilibrada d'homes i dones en la composició dels òrgans de govern i de les candidatures que es presentin a les eleccions.